मुंबई। जाने-माने अभिनेता दिलीप कुमार की तबियत पिछले कुछ समय से ठीक नहीं चल रही है। ऐसे में बॉलीवुड के किंग शाहरुख खान उनका हालचाल जानने के लिए उनके घर पहुंच गए। शाहरुख, दिलीप कुमार से बेहद खास रिश्ता शेयर करते हैं। हाल ही शाहरुख ने दिलीप कुमार के साथ काफी वक्त गुजारा, इसकी जानकारी सायरा बानो ने ट्विटर पर दी। उन्होंने सोशल मीडिया पर एक तस्वीर साझा की है जिसमें किंग खान और दिलीप साहब एक साथ नजर आ रहे हैं।